Mən hesab edirəm ki, bu dəyişikliklər edilirsə, buna daha geniş imkanlar verilməlidir. Yəni vəkil olmağa hansısa hüquq mühafizə orqanının işçisi kimi, dövlət məmurunun işi kimi baxılmamalıdır. Burada bir az sərbəstlik verilməlidir. Eybi yox, kimlərsə vəkil adını qazanırsa, sabah qabiliyyətli, savadlı olduğunu göstərə bilmirsə, onsuz da o, rəqabətdə özünə pul qazana bilməyəcək, məhkəmədə öz müştərisini müdafiə edə bilməyəcək. Ona görə də, məncə, bu barədə düşünmək lazımdır. Hüquq üzrə fəlsəfə doktorlarını, hüquq ixtisası üzrə müdafiə etmiş şəxsləri də bura aid etmək olar. Məhkəmə hakimlərinin, hüquq mühafizə orqanlarında, xüsusilə daxili işlər orqanlarında, prokurorluqda 10 ildən artıq çalışmış şəxslərin testsiz, icbari təlimə cəlb olunmadan, şifahi müsahibədən keçmədən vəkil olmasına imkan yaratmaq lazımdır ki, vəkillərin sayı artsın. Bu say çoxaldıqca, heç ol-masa, vəkillərin adambaşına düşən sayına görə dünya stan-dartlarına azacıq da olsa, yaxınlaşmış olarıq. Diqqətinizə görə sağ olun.